Predkladacia správa

Ministerstvo spravodlivosti Slovenskej republiky vypracovalo návrh vyhlášky, ktorou sa mení a dopĺňa vyhláška Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení vyhlášky č. 626/2007 Z. z.  

	Cieľom navrhovanej novely je doplniť novú prílohu č. 17, ktorá obsahuje metódy na stanovenie hodnoty akcií spoločností podieľajúcich sa na zlúčení alebo splynutí spoločností a  spôsob vypracovania znaleckého posudku podľa§ 218i a 218j Obchodného zákonníka na účely stanovenia primeraného peňažného doplatku, prípadne primeraného peňažného protiplnenia.

Návrh vyhlášky nemá dopad na štátny rozpočet, rozpočty obcí ani dopad na rozpočty vyšších územných celkov.